Sep 29,2017
స్థిరాస్తి రంగంలో 80 లక్షల ఉద్యోగాలు
న్యూఢిల్లీ: స్థిరాస్తి రంగం 2025 నాటికి కొత్తగా మరో 80 లక్షల మందికి ఉద్యోగాలు కల్పించనుందని స్థిరాస్తి సంస్థ క్రెడారు కన్సల్టెంట్‌ సంస్థ సీబీఆర్‌ఈ ఒక సంయుక్త నివేదికలో అంచనా వేశాయి. ఇదే సమయంలో ఈ రంగం వాటా జీడీపీలో 13 శాతం పెరుగుతుందని పేర్కొంది. 2017 ముగింపు నాటికి రియాల్టీలో 96 లక్షల ఉద్యోగావకాశాలు అందుబాటులోకి రానున్నాయని పేర్కొంది. 2025 నాటికి ఈ సంఖ్య 1.72 కోట్లకు చేరనుందని ఈ నివేదిక అంచనా వేసింది. ప్రస్తుతం జీడీపీలో స్థిరాస్తి రంగం వాటా 6.3 శాతంగా ఉందని వచ్చే ఏడేళ్లలో ఇది 13 శాతానికి చేరొచ్చని పేర్కొంది. పట్టణీకరణకు డిమాండ్‌ పెరగడం, ద్వితీయ, తృతీయ శ్రేణి నగరాలు విస్తరించడమే ఇందుకు కారణమని క్రెడారు ప్రెసిడెంట్‌ జాక్సీ షా పేర్కొన్నారు. కేంద్ర ప్రభుత్వం తీసుకొస్తున్న సంస్కరణలతో రియల్‌ ఎస్టేట్‌ దూసుకుపోతుందన్నారు. ఈ రంగంలో ఉద్యోగవకాశాలు కూడా భారీగా మెరుగుపడు తున్నాయన్నారు.
మీ స్నేహితులకు రికమెండ్ చెయ్యండి